27/07/2017 | Administración LocalMunicipal
Oroso
Anuncio da aprobación definitiva da modificación do Regulamento de funcionamento dos servizos complementarios de educación a cargo do Concello de Oroso nos colexios de educación infantil e primaria

Finalizado o prazo de exposición pública sen presentación de reclamacións do seguinte expediente, aprobado en sesión plenaria de data 25 de maio de 2017, e publicado anuncio de aprobación provisional no BOP núm.104 do 5 de xuño de 2017: · Modificación do Regulamento de funcionamento dos servizos complementarios de educación a cargo do Concello de Oroso nos colexios de educación infantil e primaria. Dito acordo queda elevado automaticamente a definitivo (artigo 49 da Lei 7/1985, de 2 de abril, reguladora das bases do réxime local). Contra este acordo definitivo, poderán os interesados interpoñer directamente recurso contencioso-administrativo ante a o Tribunal Superior de Xustiza de Galicia, no prazo de dous meses contados a partir do día seguinte ao da súa publicación e o texto íntegro do regulamento no Boletín Oficial da Coruña. O servicio de “Bos días cole” poderá ser prestado nas seguintes modalidades, a elección dos usuarios: · Servicio de atención e coidado antes do inicio de cada xornada lectiva, sen dereito a almorzo. · Servicio de atención e coidado antes do inicio de cada xornada lectiva, con dereito a almorzo. O servicio de Comedor escolar prestarase en modalidade única, incluíndo a atención e coidado do alumnado antes e despois do xantar. A súa vez, tanto o servicio de “Bos días cole” coma de Comedor escolar prestaranse en modalidade ordinaria de asistencia continuada ao servizo durante todo o curso escolar todos os días da semana, prevéndose excepcionalmente no servizo de “Bos días cole” unha modalidade de asistencia continuada de tres días á semana. Excepcionalmente poderá facerse uso do servicio por días soltos, coas seguintes condicións: 1º) Os usuarios da modalidade ordinaria terán preferencia de utilización do servizo fronte aos usuarios de días soltos, a cuxos efectos na apertura do procedemento de presentación de solicitudes previsto no artigo 8 poderase limitar o número de prazas para días soltos en función da demanda dos usuarios da modalidade ordinaria.2º) Aos efectos do cómputo de prazas ocupadas, entenderase que cada usuario do servizo na modalidade de días soltos ocupa media praza.3º) Os usuarios admitidos nesta modalidade estarán obrigados para a utilización do servicio nun día concreto a facer un preaviso cunha antelación mínima de tres días hábiles anteriores á data de desfrute ao correo electrónico ou teléfono posto a disposición polo concello. En todo caso, feito o preaviso, a non asistencia efectiva ao servizo non impedirá a devindicación do prezo correspondente.4º) Os usuarios desta modalidade quedarán sometidos as medidas adicionais de control de asistencia que acrediten a súa utilización efectiva, tanto por parte do concello, coma da empresa que preste o servizo, que poderán ser: a. A adquisición de bonos prepago, segundo a ordenanza reguladora do prezo público. b. A firma de follas de control, previa acreditación da súa identidade. A utilización do servicio nunha porcentaxe superior ao cincuenta por cento (50 %) dos días lectivos nun período de dous meses naturais implicará que o usuario será clasificado automaticamente coma de asistencia ordinaria, a todos os efectos, especialmente de pagamento de prezos públicos.” A apertura do prazo ordinario para presentar solicitudes farase coma mínimo cunha antelación de 7 días naturais antes do fin do curso escolar anterior mediante resolución de Alcaldía que será obxecto de publicación no Taboleiro de Edictos e na páxina web do Concello, no que se especifique o número de prazas dispoñibles para cada modalidade prevista de asistencia ao servizo e o período para a presentación de solicitudes, que non será inferior a 15 días naturais dende a publicación. Poderanse abrir procesos distintos de presentación de solicitudes para usuarios con renovación de praza ou de novo ingreso, en caso de que o número de prazas dispoñibles o aconselle. As solicitudes formalizaranse por escrito a través de modelos oficiais aprobados pola Alcaldía-Presidencia que para tal fin se poderán recoller nas oficinas municipais ou na páxina web, dirixidas ao Sr. Alcalde-Presidente, xuntando a documentación sinalada no artigo 9 do presente regulamento, e presentadas no Rexistro Xeral do concello, sen perxuicio de poder utilizar calquera dos medios sinalados no artigo 16.4 da lei 39/2015. As notificacións aos interesados derivadas dos procedementos descritos no presente capítulo practicaranse exclusivamente a traveso de publicación de edictos no taboleiro de anuncios do concello. Así mesmo, fora do período ordinario, poderán presentarse novas solicitudes de praza, sempre que existan prazas dispoñibles non cubertas pola lista de espera.” 3º) O artigo 10 do Regulamento queda redactado do seguinte xeito: A selección e admisión de usuarios do servicio cando haxan más solicitudes que prazas dispoñibles farase respectando a seguinte orde de preferencia: 1º) Alumnado que obtivese praza en cursos anteriores, salvo que tivese prezos impagados, por orde de entrada de solicitudes.2º) Alumnado novo que tivese algún irmán con praza no servizo, por orde de entrada de solicitudes.3º) Alumnado novo, por orde de entrada de solicitudes.4º) Persoal docente e non docente que preste servicios no centro, por orde de entrada de solicitudes.” A modificación do presente regulamento, unha vez aprobado definitivamente, será publicado integramente no Boletín Oficial da Provincia e comezará a aplicarse unha vez transcorra o prazo previsto no artigo 65.2 da Lei 7/1985, do 2 de abril, e manterase en vigor namentres non se acorde a súa derrogación ou modificación expresa.” Oroso, 20 de xullo de 2017. O alcalde, Manuel Mirás Franqueira